Diari Oficial de la Generalitat Valenciana


Sumari del DOGV 4598, del 30-09-2003 (2003/10171)

Notificació de la necessitat d'aportar certificat de l'Ajuntament de Torrent, per a completar el recurs de reposició interposat pels interessats recurrents a la Resolució de 16 de maig de 2003, segons està previst en l'Orde de 5 de novembre de 2002, de la Conselleria de Cultura i Educació, per la qual es convoquen ajudes de llibres de text.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4598

Data del DOGV
:   30-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10665


Organisme emissor
:   Conselleria de Cultura, Educació i Esport

Tipus de document
:   Anunci

Notificació de la necessitat d'aportar certificat de l'Ajuntament de Torrent, per a completar el recurs de reposició interposat pels interessats recurrents a la Resolució de 16 de maig de 2003, segons està previst en l'Orde de 5 de novembre de 2002, de la Conselleria de Cultura i Educació, per la qual es convoquen ajudes de llibres de text. [2003/M10250]
  
Després d'haver intentat, per dos voltes, la notificació a través del servei de Correus, mitjançant avís de recepció, en el domicili del recurrent, segons consta en les dades de que disposa la Conselleria de Cultura, Educació i Esport i davant la impossibilitat de realitzar directament la dita notificació relativa a la necessitat d'aportar certificat de l'Ajuntament de Torrent, on consten les dades personals del recurrent, de l'alumne i la condició de no ser beneficiari de l'ajuda prevista en el Ple de l'Ajuntament de Torrent, de 7 d'abril de 2003, sobre la gratuïtat de llibres de text per als xiquets i xiquetes d'Educació Primària empadronats en Torrent, per al curs 2003-2004, documentació que preceptivament hauria d'acompanyar el recurs presentat per a poder resoldre els dits recursos, es publica la llista de les persones a les quals no se'ls va poder efectuar la notificació per correu, atés que no estaven al domicili o este no era correcte, i que s'especifiquen en l'annex que adjunt. Tot això en compliment del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Contingut de la notificació: «Rebut el recurs de reposició presentat per l'interessat contra la Resolució de 16 de maig de 2003, de la Direcció General de Centres Docents, segons el que establix en l'Orde de 5 de novembre de 2003, de la convocatòria d'ajudes per a l'adquisició de llibres de text, de la Conselleria de Cultura i Educació, per al curs 2003-2004, i a fi de poder procedir a dictar-ne la resolució corresponent, serà necessari que el recurrent aporte un certificat de l'Ajuntament de Torrent, on consten les dades personals del recurrent i de l'alumne/a i que el dit alumne/a no serà beneficiari/ària de l'ajuda prevista en l'Acord del Ple de l'Ajuntament de Torrent, adoptat el 7 d'abril de 2003, sobre la gratuïtat de llibres de text per als xiquets i xiquetes d'Educació Primària empadronats en Torrent, per al curs 2003-2004.
  
El citat certificat, acompanyat d'un escrit del recurrent, s'ha de dirigir a la Direcció General d'Ensenyament, de la Conselleria de Cultura, Educació i Esport, de l'avinguda de Campanar, número 32, 46068 València, en el termini de 10 dies hàbils, comptadors des de l'endemà de la notificació, segons el que establix en l'article 76 de la Llei 30/1992, de Règim Jurídic de les Administracions Públiques i del Procediment Administratiu Comú.
  
La no-presentació del dit certificat, dins de termini, presumirà la recepció de l'ajuda acordada el 7 d'abril pel Ple de l'Ajuntament de Torrent».
  
En cas de no presentar en el termini de 10 dies hàbils des de l'endemà de la data de la publicació de la present notificació en el Diari Oficial de la Generalitat Valenciana el certificat que se sol·licita, es presumirà la recepció de l'ajuda acordada el 7 d'abril pel Ple de l'Ajuntament de Torrent i es dictarà resolució en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.